**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **24.04.2020 videokonferencia**

**Prítomní členovia predstavenstva**:

František Fabián - predseda predstavenstva

Silvia Pilková - členka predstavenstva

Petra Kurhajcová - členka predstavenstva

Monika Ďurajková - členka predstavenstva

**Prítomní členovia dozornej rady**:

**Prítomní za CULTUS Ružinov, a.s.:**

Andrea Kozáková - riaditeľ

Richard Bednár - zástupca riaditeľa

Jana Jakubkovič - právnička

Peter Valúch - vedúci oddelenia správy budov

**Prizvaní:**

Michal Mihálik - právnik Nosko&Partners

Predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva, aj tentoraz, kvôli bezpečnosti ohľadne šírenie nového koronavírusu, na diaľku cez videokonferenciu. PP oboznámil prítomných s navrhovaným programom podľa pozvánky a navrhol o ňom dať hlasovať:

Program:

1. Kontrola úloh

2. Opatrenia vlády a opatrenia spoločnosti vo fin. oblasti

3. Rekonštrukcia schodiska SD Trávniky

4. BOZP – elektroinštalácia – projekt a VO

5. Opatrenia ohľadne revízie vykurovacieho systému

6. Dlhodobé nájmy

7. Rôzne

8. Ďalší termín stretnutia predstavenstva

Uznesenie: *Predstavenstvo súhlasí s navrhnutým programom zasadnutia členov predstavenstva podľa vyššie uvedeného textu.*

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1 Kontrola úloh**

PP prešiel všetky otvorené úlohy a konštatoval ich stav.

Predstavenstvo prerokovalo úlohu z predchádzajúceho predstavenstva:

Uznesenie: *Predstavenstvo žiada p. riaditeľku, aby komunikovala ohľadne objednávky s p. Meszárošom na vypracovanie stanoviska s analýzou a syntézou, vrátane odporúčaní, ako optimálne nastaviť zúčtovacie vzťahy medzi Spoločnosťou a MČ Bratislava-Ružinov. Zároveň ho požiadala o zohľadnenie počtu hodín, t.j. zváženie zľavy, z pôvodne navrhnutej čiastky za dané stanovisko a odporúčania, pričom uvedie štruktúru vynaložených hodín na jednotlivé činnosti, ktoré potrebuje vykonať na naplnenie objednávky. Cenovú ponuku očakáva predstavenstvo v písomnej podobe.*

Pani Ďurajková žiadala, aby p. Meszároš zaslal predstavenstvu štruktúru vynaložených hodín na jednotlivé činnosti v písomnej forme, aby predstavenstvo malo prehľad o hodinovej sadzbe za jeho práce a celkovom počte odpracovaných hodín. Taktiež sa dopytovala, či písomné stanovisko p. Meszároša bude stačiť na to, aby mestská časť začala voči Cultusu účtovať inak a navrhla, aby pred vystavením objednávky túto vec predstavenstvo prerokovalo ešte s p. Lehotayovou z Miestneho úradu.

Uznesenie: *Predstavenstvo žiada p. riaditeľku, aby vystavila objednávku p. Meszárošovi na doručenie stanoviska s odporúčaniami optimálneho ďalšieho postupu vo veci zúčtovania finančných prostriedkov medzi MČ a Spoločnosťou.*

**Úloha č.: 24.04.2020 / 1.**

**Zodpovedná: p. riaditeľka**

**Termín: neodkladne**

Hlasovanie:

Za: 3 (p. Fabián, p. Kurhajcová, p. Pilková)

Proti: 0

Zdržal sa: 1 (p. Ďurajková)

**Bod č. 2 Opatrenia vlády a opatrenia spoločnosti vo fin. oblasti**

Predstavenstvo prijalo informáciu od p. riaditeľky, p. Jakubkovič a p. Miháleka k „Opatreniam“ vlády SR, týkajúcich sa otázok refundácie časti mzdových nákladov zamestnancov, u ktorých vznikla prekážka na strane zamestnávateľa z dôvodov uvedených v príslušných opatreniach vlády, vrátane najnovších opatrení zo včerajška.

Uznesenie: *Predstavenstvo žiada p. riaditeľku, aby vytvorila zoznam refundácie mzdových nákladov pre jednotlivých zamestnancov a podala príslušné žiadosti.*

**Úloha č.: 24.04.2020 / 2.**

**Zodpovedná: p. riaditeľka**

**Termín: 30.4.2020**

Hlasovanie:

Za: 4

Proti: 0

Zdržal sa: 0

**Bod č. 3 Rekonštrukcia schodiska SD Trávniky**

Predstavenstvo prijalo informáciu od p. Jakubkovič, vrátane toho, že v pondelok môže Spoločnosť podať nekompletnú žiadosť o stavebné povolenie. Nevieme odhadnúť lehotu, v akej bude stavebné povolenie udelené. Predstavenstvo prerokovalo správu od p. Pieterovej z Oddelenia majetkového, pričom nie sú jasné niektoré veci v nej písané, takže ešte pred podaním žiadosti o stavebné povolenie je potrebné si tieto veci vyjasniť, vrátane:

1. doloženia dokladov k predchádzajúcej rekonštrukcii schodiska/terasy,
2. zadefinovania predmetnej terasy,
3. úrad príslušný k vystavenie súhlasu k rekonštrukcii, ako aj proces jeho získania

Uznesenie: *Predstavenstvo žiada p. riaditeľku, aby zabezpečila vyjasnenie požadovaných príloh zo strany Majetkového oddelenia MČ tak, aby Spoločnosť mala jasnú vedomosť o tom, čo je nevyhnutné z jej strany doložiť k podaniu príslušnej žiadosti o stavebné povolenie.*

**Úloha č.: 24.04.2020 / 3.**

**Zodpovedná: p. riaditeľka**

**Termín: 30.04.2020**

Hlasovanie:

Za: 4

Proti: 0

Zdržal sa: 0

**Bod č. 4 BOZP – elektroinštalácia – projekt a VO**

Predstavenstvo prerokovalo možnosti obstarania realizácie predmetných rekonštrukcií.

Uznesenie: *Predstavenstvo žiada p. riaditeľku o zistenie dvoch PHZ na jednotlivé rekonštrukcie elektroinštalácie, t. j. DK Ružinov a SD Nivy.*

**Úloha č.: 24.04.2020 / 4.**

**Zodpovedná: p. riaditeľka**

**Termín: 30.04.2020**

Hlasovanie:

Za: 4

Proti: 0

Zdržal sa: 0

Pripojil sa p. Mihálik. P. Mihálik konštatoval legislatívne zistenia k bodu č. 1, ktoré sú zapísané pod týmto bodom.

**Bod č. 5 Opatrenia ohľadne revízie vykurovacieho systému**

P. riaditeľka konštatovala, že koná na základe revíznej správy z júna 2019. Spoločnosť objednala potrebné ventily a rieši aj ostatné zistené nedostatky. Osvedčenia o štátnej skúške, ku ktorej sú potrebné certifikáty, vyjdú na približne 5.000-6.000 EUR + DPH, keďže bude potrebné spraviť príslušné tlakové skúšky. Ventily samotné boli zaplatené. P. Valúch skonštatoval, že výmena ventilov môže stáť cca. 1.000 EUR, pretože sa pri ich výmene môže čokoľvek vystkytnúť. Pri kotolni v danom veku – 40 rokov, sa môžu vyskytovať rôzne nedostatky a možno ju bude v budúcnosti kompletne rekonštruovať.

Uznesenie: *Predstavenstvo žiada p. riaditeľku o zabezpečenie výmeny ventilov a zabezpečenie tlakových skúšok v danej veci.*

**Úloha č.: 24.04.2020 / 5.**

**Zodpovedná: p. riaditeľka**

**Termín: 30.06.2020**

Hlasovanie:

Za: 4

Proti: 0

Zdržal sa: 0

**Bod č. 6 Dlhodobé nájmy**

Predstavenstvo prijalo správu p. Jakubkovič o tom, že, podľa novoprijatej legislatívy, nie je možné dať výpoveď z nájmu tým nájomcom, pokiaľ preukážu, že nie sú schopní platiť nájomné vplyvom korona vírusu. Ide o nájomné za apríl, máj a jún 2020. Pohľadávky takto vzniknuté sú splatné do 31.12.2020.

**Bod č. 7 Rôzne**

P. Pílková povedala, že by Spoločnosť mohla postaviť máje pri príležitosti 1. mája v počte 3-4 ks.

Uznesenie: *Predstavenstvo žiada p. riaditeľku o postavenie 3-4 ks májov po kumunikácii s p. Pílkou v termíne 30. apríla/1. mája.*

Hlasovanie:

Za: 3 (p. Ďurajková, p. Fabián, p. Pilková)

Proti: 0

Zdržal sa: 1 (p. Kurhajcová)

P. Ďurajková navrhla, aby bola dohoda s p. Figurom - fotografom upravená tak, aby mal sadzbu ..............EUR/[[1]](#footnote-1)za každú začatú hodinu. Vzhľadom na to, že ostatní dohodári sú odmeňovaní hodinovou sadzbou, teda za to, čo reálne odpracujú, sa p. Ďurajková dopytovala, prečo p. Figura dostáva fix, bez ohľadu na to, či činnosť vykonáva alebo nie, najmä v období, keď sa nevykonáva kultúrna činnosť. P. Fabián upozornil, že na túto tému už predstavenstvo prijalo uznesenie. P. riaditeľka uviedla, že v zmysle uznesenia predstavenstva v tejto veci pripravili dodatok k zmluve s p. Figurom a odoslala ho členom predstavenstva. P. Ďurajková s takýmto dodatkom nesúhlasí, keďže podľa jej slov to vyššie uvedené nerieši. P. riaditeľka povedala, že činnosť dohodárov je rôzna, niektorí majú dohody len na 1 rok, a že informáciu k nim dostali členovia predstavenstva emailom.

Uznesenie: *Predstavenstvo žiada p. riaditeľku, aby pripravila návrh dodatku dohody s p. Figurom tak, aby jeho odmena bola vo výške .......... EUR/[[2]](#footnote-2)každá začatá hodina práce.*

Hlasovanie:

Za: 2 (p. Ďurajková, p. Pilková)

Proti: 0

Zdržal sa: 2 (p. Fabián, p. Kurhajcová)

P. riaditeľka informovala o dvoch žiadostiach týkajúcich sa dlhodobých prenájmov:

Jeffrey Kirk- žiadosť o zľavu -dlhodobý prenájom SD Nivy m.č. 5/2, 21.84m2 a 33.6m2. žiada sumu vrátane energií 430 E.

Uznesenie: *Predstavenstvo žiada p. riaditeľku, aby pripravila návrh zmluvy na sumu 490,- Eur plus energie, tak ako bola predchádzajúca zmluva.*

Hlasovanie:

Za: 4

Proti: 0

Zdržal sa: 0

Debrecký Mário žiada o okamžitú výpoveď zo zmluvy – ide o výdajné automaty SD Nivy, DK Ružinov.

Uznesenie: *Predstavenstvo nesúhlasí so žiadosťou p. Debreckého a žiada p. riaditeľku, aby postupovala v zmysle uzatvorenej zmluvy.*

Hlasovanie:

Za: 4

Proti: 0

Zdržal sa: 0

**Bod č. 8 Termín ďalšieho stretnutia**

Ďalšie stretnutie predstavenstva bude 4.5.2020 alebo 5.5.2020 o 10:00 podľa zasadanie MZ MČ Bratislava-Ružinov online formou.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 24.04. 2020

Zapísal: František Fabián

1. anonymizované z dôvodu ochrany osobných údajov [↑](#footnote-ref-1)
2. anonymizované z dôvodu ochrany osobných údajov [↑](#footnote-ref-2)